STGT รายได้ “ถุงมือยาง” ทะลัก! ดันกำไรปี 63 โตกระฉูด 1.44 หมื่นลบ. ปันผล 2 บ.
STGT รายได้ “ถุงมือยาง” ทะลัก! ดันกำไรปี 63 โตกระฉูด 1.44 หมื่นลบ. ปันผล 2 บ.
16 ก.พ. 2564

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT รายงานผลการดำเนินงานสิ้นสุดวันที่ 31 ธันวาคม 2563

โดยกำไรในปี 2563 เพิ่มขึ้นเนื่องจากบริษัทฯมีรายได้จากการขายสินค้า“ถุงมือยาง”รวมอยู่ที่ 30,405.1 ล้านบาท เติบโตสูงถึงร้อยละ 153.5 เมื่อเทียบช่วงเดียวกันของปีก่อน โดยมีสาเหตุหลักมาจากราคาขายที่ได้ปรับเพิ่มสูงขึ้นในทุกไตรมาสทำให้ตลอดทั้งปี 2563 ราคาขายเฉลี่ย (ASP) เติบโตอย่างก้าวกระโดดอยู่ที่ 1,087 บาทต่อพันชิ้น (USD 34.93) ขยายตัวร้อยละ 80.3 เทียบช่วงเดียวกันของปีก่อน ซึ่งปัจจัยขับเคลื่อนสำคัญคือความต้องการในการบริโภคและกำลังซื้อที่แข็งแกร่งจากทั่วทุกมุมโลก
อีกทั้งประกาศปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 อัตราการจ่ายปันผลเป็นเงินสด 2.00 บาทต่อหน่วย วันที่ไม่ได้รับสิทธิปันผล (XD) วันที่ 12 เม.ย.2564 วันที่จ่ายปันผล 28 เม.ย. 2564